[{"text_idx": "#000001", "text": "En Alg\u0302erio kaj Turkio, sindikatanoj estis liberigitaj - dank\u2019al vi"}, {"text_idx": "#000002", "text": "Laboristaj rajtoj estas homaj rajtoj."}, {"text_idx": "#000003", "text": "Pasintan mardon, Labourstart ricevis du tre bonajn novaj\u0302ojn, kiujn ni deziras dividi kun vi."}, {"text_idx": "#000004", "text": "Unue ni eksciis, ke Mourad Ghedia, prezidento de la Nacia federacio de la laboristoj en justico en Alg\u0302erio, kiu estis enkarcerigita la 5an de aprilo, estis liberigita post la internacia kampanjo de la ISP en Labourstart. Kiel skribis al ni lia sindikato, Mourad \u00ab rekunig\u0302is kun sia familio danke al tiuj, kiuj partoprenis la vastan kampanjon de solidareco kaj subteno organizita de amikaj sindikatoj, de LabourStart, kaj de la internaciaj sindikataj organizaj\u0302oj, kiuj interpelaciis la alg\u0302eriajn au\u0306toritatojn. Le SNAPAP / CGATA esprimas sian dankemon al c\u0302iuj, kiuj interpelaciis la registaron kaj la Respublikan Prezidentecon pri la afero Mourad Ghedia. G\u0302i tutkore dankas la ISP kaj LabourStart pro c\u0302iuj streboj mobilizitaj en la internacia kampanjo."}, {"text_idx": "#000006", "text": "Samtage, jug\u0302isto de Turkio ordonis la liberigon de Cihan Erdal, kiu ankau\u0306 estas objekto de nuna kampanjo de LabourStart. Cihan estas libera atendante la konkludon de lia puna proceso. Kiel estis anoncite, \u00ab lia liberigo estas kondic\u0302a... \u00bb. Li devas restadi en Turkio kaj sin prezenti c\u0302e la surloka policejo du fojojn tage. Kvankam temas pri bona novaj\u0302o, Cihan Erdal tamen plu estas submetita je kondic\u0302oj, kiuj malhelpas lin reiri al sia rezidejo en Otavo, Kanado, kaj apartigas lin de sia edzino kaj familio. Li riskas ankau\u0306 estontan enkarcerigon sur bazo de akuzoj, kiuj konsistigas evidentajn malobservadojn pri lia libereco je asociig\u0302o kaj esprimo. En tiaj cirkonstancoj, la lukto dau\u0306ras \u00bb."}, {"text_idx": "#000007", "text": "Labourstart Kampanjo : agadu tuj por helpi al liberigo de Cihan Erdal !"}, {"text_idx": "#000008", "text": "Se vi ne ankorau\u0306 faris tion, bonvolu dedic\u0302i momenton por montri vian solidarecon kun Cihan kaj postuli lian rajton reiri en sian hejmon \u2013 alklaku c\u0302i tien :"}, {"text_idx": "#000009", "text": "Tiuj ambau\u0306 eventoj estas nova pruvo pri la potenco de la novaj komunikaj teknologioj, kiam ili kongruas kun la tradicia sindikata solidareco. Ambau\u0306 provizas al ni tau\u0306gajn kialojn fieri pri la laboro efektivigita por subteni la enkarcerigitajn sindikatanojn, ne nur en Alg\u0302erio kaj Turkio, sed c\u0302ie en la mondo."}, {"text_idx": "#000010", "text": "Kiel vi eble scias, LabourStart lanc\u0302as nun sian jaran monalvokon. La sindonemo de la individuaj sindikatanoj kaj de viaj sindikatoj senc\u0302ese mirigas nin kaj faras nin dankemaj."}, {"text_idx": "#000011", "text": "Bonvolu legi plu kaj donaci tion, kion vi povas - alklaku c\u0302i tien (en la angla) :"}, {"text_idx": "#000012", "text": "Dankon \u2013 kaj solidarecon por c\u0302iam !"}, {"text_idx": "#000014", "text": "C\u0302iuj scias, ke la respondo de la brazila registaro al la krizo de Kovim-19 estis unu el la plej mistrafa en la mondo. Mortiga miksaj\u0302o de neado, publika malobservado de la interpersona distancig\u0302o rekomenditaj de la Monda Organizaj\u0302o pri Sano, kaj aktiva sabotado pri akirado de vakcinoj."}, {"text_idx": "#000015", "text": "La sanitaraj au\u0306toritatoj de la S\u0302tato San-Pau\u0306lo ne preparis la sansistemon kvankam ili sciis, ke la Kovim-19 disvastig\u0302as."}, {"text_idx": "#000016", "text": "En marto 2020, la sindikato de la sanlaboristoj Sindsau\u0301de-SP devis iri al la tribunalo, por ke la S\u0302tatsekretario pri sano konsentu pri kunsido por priparoli la arang\u0302ojn kontrau\u0306 la pandemio, interalie pri la manko de materialoj pri individua protektado (MIP), kaj la testoj pri Kovim-19 por la laboristoj de la sansektoro."}, {"text_idx": "#000017", "text": "Pluraj plendoj koncerne la mankon de MIP kaj la terurajn laborkondic\u0302ojn estis publikigitaj en la amaskomunikiloj. La sindikataj gvidantoj Edson Fedelino kaj Marilurdes Silva de Faria estis intervjuitaj kaj menciitaj. Anstatau\u0306 diskuti kun la laboristoj kaj ties sindikato por solvi tiujn problemojn, ilia dunganto decidis interrompi ilian laboron dum 30 tagoj sen salajro."}, {"text_idx": "#000018", "text": "Bonvolu subteni tiujn sindikatajn gvidantojn, postulante tujan nuligon de la provizora eksigo de Edson kaj Marilurdes el ilia laborposteno."}, {"text_idx": "#000020", "text": "La rajto de tiuj ambau\u0306 sanlaboristoj alparoli la amaskomunikilojn estas protektata de la brazila laborjuro, la brazila konstitucio kaj la Konvencio 98 de la Internacia Organizaj\u0302o de Laboro koncerne la rajton al organizado kaj kolektiva intertraktado, ratifita de Brazilo la 18an de novembro 1952, kaj la Konvencio 151 pri la interrilatoj en laboro (publika servo), ratifita de Brazilo la 15an de junio 2010."}, {"text_idx": "#000022", "text": "O direito destes dois trabalhadores da sau\u0301de de falar aos meios de comunicac\u0327a\u0303o e\u0301 protegido pela legislac\u0327a\u0303o trabalhista brasileira, pela Constituic\u0327a\u0303o Brasileira e pela Convenc\u0327a\u0303o 98 da Organizac\u0327a\u0303o Internacional do Trabalho sobre o direito de sindicalizac\u0327a\u0303o e negociac\u0327a\u0303o coletiva, ratificada pelo Brasil em 18 de novembro de 1952 e Convenc\u0327a\u0303o 151 Convenc\u0327a\u0303o Relativa a\u0300 Protec\u0327a\u0303o do Direito de Organizac\u0327a\u0303o e aos Processos de Fixac\u0327a\u0303o das Condic\u0327o\u0303es de Trabalho na Func\u0327a\u0303o Pu\u0301blica, ratificada pelo Brasil em 15 de junho, 2010."}, {"text_idx": "#000023", "text": "Partnerece kun la Internacio de la Publikaj Servoj, tutmonda federacio, kiu grupigas pli ol 700 sindikatojn kaj reprezentas 30 milionojn da laboristoj en 154 landoj kaj Sindsau\u0301de-SP, la sindikato de la sanlaboristoj, kiu reprezentas 25 000 laboristojn en San-Pau\u0306lo."}, {"text_idx": "#000025", "text": "En junio 2020, Yachiyoda Alloy Wheel Co. Ltd maldungis 32 membrojn de la sindikato alig\u0302inta al la Konfederacio de la Industriaj Laboristoj de Tajlando (KILT). Kiam la aktivecoj de la entrepreno estis interrompitaj dum 4 semajnoj en majo kaj junio 2020, la sindikatanoj rifuzis sekvi la instrukciojn de la entrepreno, kiu trudis la laboristojn peti helpon de fonduso. Tiu c\u0302i intencis pagi al ili nur 62% el iliaj salajroj. En septembro 2020, la entrepreno maldungis 5 sindikatajn gvidantojn, inter kiuj Pichetsak Kansorn, Sakchai Sritanai kaj Sarawut Sunornkum. Ili estis akuzitaj, ke ili petis de membroj de la sindikato, ke ili infektu la produktadon de radoj en forno. La sindikato refutis la senbazan aserton. La entrepreno insistis pri la fakto, ke g\u0302i ne volas sindikaton."}, {"text_idx": "#000026", "text": "Mi subtenas la alvokon de la KILT kaj IndustriALL, kiuj postulas de Yachiyoda, ke g\u0302i reenpostenigu la 37 sindikatanojn kun nepagitaj salajroj, avantag\u0302oj kaj kromsalajroj pro servodau\u0306ro. Mi urg\u0302e petas de Yachiyoda, ke g\u0302i metu finon al la sindikata malkonstruado, kaj organizu socialan dialogon por diskuti pri la reenpostenigo kun la sindikato."}, {"text_idx": "#000028", "text": "kaj IndustriALL, kiu reprezentas 50 milionojn da laboristoj en 140 landoj en la sektoroj de minoj, energio kaj industrio, forto de universala solidareco, kiu luktas por pli bonaj laborkondic\u0302oj kaj sindikataj rajtoj en la tuta mondo."}, {"text_idx": "#000030", "text": "De post la 28-a de aprilo 2021, la kolombia popolo plenumas g\u0302eneralan strikon. Tiu striko komencig\u0302is reage al imposta reformo, kiu celis kreskigi enspezojn, plialtigante la akcizojn de la bazaj nutraj\u0302oj kaj de la esencaj servoj kiel akvo, elektro, gaso kaj sanigo."}, {"text_idx": "#000031", "text": "La striko komencig\u0302is postulante intertraktadon koncerne la urg\u0302an planon prezentitan al la registaro fare de la Nacia komitato de striko. Vastaj sektoroj de la log\u0302antaro, inkluzive de la sindikato ISP de Kolombio, kaj aparte la junularo, partoprenis amase al la manifestacioj sur la stratoj de la lando."}, {"text_idx": "#000032", "text": "La registaro de Ivan Duque respondis per represio kaj drastaj perfortoj. La Nacia komitato de striko denuncis almenau\u0306 2 387 kazojn da policaj perfortoj, 50 mortintojn, 578 vunditojn (inter kiuj 40 viktimojn c\u0302e la okuloj), 524 malaperintojn, 1 200 arbitrajn enkarcerigojn, 21 kazojn da seksperfortoj kontrau\u0306 virinoj kaj 87 kazojn da genraj perfortoj de post la komencig\u0302o de la mobilizado, kio konsistigas humanitaran krizon je grandamplekso."}, {"text_idx": "#000033", "text": "Sed la kolombianoj plu surstratig\u0302as kaj estas venkantaj. La imposta reformo estis forlasita, la ministro pri financoj eksig\u0302is kaj la kontestita leg\u0302projekto celanta privatigi la sansektoron estis forlasita."}, {"text_idx": "#000034", "text": "La rajto pace manifestacii estas fundamento de la demokratio."}, {"text_idx": "#000035", "text": "Kunig\u0302u kun la kolombia popolo por postuli de la registaro, ke g\u0302i c\u0302esigu la s\u0302tatan perforton, komencu tuj intertraktadojn kun la Nacia komitato de striko kaj respondu favore al la petoj de la Interamerika komisiono pri Homaj rajtoj (IKHR) kaj de la Alta Komisaro de la Unuig\u0302intaj Nacioj pri Homaj Rajtoj pri laborvizitoj en Kolombio."}, {"text_idx": "#000036", "text": "Exijo al gobierno colombiano que ponga fin inmediatamente a la violencia contra los manifestantes y que inicie negociaciones con el Comite\u0301 Nacional de Paro. El derecho a la protesta paci\u0301fica es fundamental para la democracia."}, {"text_idx": "#000037", "text": "La oferta de la Comisio\u0301n Interamericana de Derechos Humanos (CIDH) de visitar Colombia debe ser aceptada sin ma\u0301s demora."}, {"text_idx": "#000038", "text": "Mi postulas de la kolombia registaro, ke g\u0302i tuj c\u0302esigu la perforton kontrau\u0306 la manifestaciantoj kaj komencu intertraktadojn kun la Nacia komitato de striko. La rajto pace manifestacii estas fundamento de la demokratio."}, {"text_idx": "#000039", "text": "La peto de la Interamerika komisiono pri Homaj rajtoj (IKHR) iri al Kolombio estu senprokraste akceptita."}, {"text_idx": "#000040", "text": "Partnerece kun Internacio de la Publikaj Servoj, internacia sindikata federacio, kiu grupigas pli ol 700 sindikatojn, kaj reprezentas 30 milionojn da laboristoj en 154 landoj, kaj la kolombiaj alig\u0302intoj de la ISP."}, {"text_idx": "#000041", "text": "De septembro 2020, Cihan Erdal, membro de la surloka sekcio 4600 de la SCFP, estas maljuste enkarcerigita en Turkio. La SCFP premas la kanadan registaron, ke g\u0302i subtenu Cihan Erdal, kiu preparig\u0302as al sia proceso, kiu okazos en majo. La SCFP ankau\u0306 petas de la Federala registaro fari c\u0302iujn siajn eblojn por akiri lian liberigon kaj lian revenon al Kanado en plena sekureco. La venontaj semajnoj estos decidigaj. Ni devas fari tiel, ke la defendo de Cihan Erdal farig\u0302u prioritato de agado por la turka registaro."}, {"text_idx": "#000042", "text": "La nacia prezidento de la SCFP, Mark Hancock, kaj la nacia kasisto-sekretario Charles Fleury, sendis leteron al la kanada ministro pri fremdaj aferoj Marc Garneau, en kio ili postulas tri precizajn arang\u0302ojn, krom ripeto de la alvoko jam lanc\u0302ita pasintan au\u0306tunon fare de la SCFP, postulante de Kanado, ke g\u0302i defendu la interesojn de Cihan Erdal."}, {"text_idx": "#000043", "text": "Vi povas helpi nin, memorigante al la prokuroro de Ankaro, al la turka ministro pri Justico kaj al la turka prezidento la devigojn de ilia lando koncerne la personajn rajtojn, instigi ilin liberigi Cihan Erdal, kaj ebligi al li reveni hejmen."}, {"text_idx": "#000044", "text": "Nia solidareco helpos Cihan reveni hejmen en plena sekureco."}, {"text_idx": "#000045", "text": "Mi skribas al vi por atentigi vin pri la kazo de Cihan Erdal, universitatano kaj sindikatano, kiu estas malliberigita en Turkio de post lia aresto la 25-an de septembro 2020 kune kun aliaj universitatanoj, aktivuloj kaj opoziciaj politikuloj. Urg\u0302as, c\u0302ar lia proceso komencig\u0302os la 18an de majo 2021."}, {"text_idx": "#000046", "text": "Cihan Erdal estas doktorig\u0302anta studento c\u0302e la universitato Carleton. Li log\u0302as en Kanado de 2017. Li reiris al Turkio en 2020 por viziti sian familion kaj fari surlokan laboron kadre de siaj doktoraj studoj. Cihan Erdal estis maljuste arestita kaj malliberigita surbaze de falsaj akuzoj, lau\u0306 kiuj \u00ab li intence kaj memvole kontribuis al la plenumo de kontrau\u0306leg\u0302aj agoj okazintaj inter la 6an kaj 8an de oktobro 2014 (manifestacioj de Kobani) \u00bb. La akuza akto entenas nur du elementojn de pruvo kontrau\u0306 li : du publikigaj\u0302ojn en Fejsbuko. Neniu el ili rilatas al la manifestacioj."}, {"text_idx": "#000047", "text": "Mi postulas liberigon de Cihan Erdal, konforme kun la artikolo de 2018 de la Eu\u0306ropa Kortumo pri Homaj rajtoj, konfirmita de la artikolo de ties granda c\u0302ambro de la 22a de decembro 2020. C\u0302iuj akuzoj kontrau\u0306 li kaj la aliaj membroj de lia partio enkarcerigitaj estu forlasitaj."}, {"text_idx": "#000048", "text": "Kadre de la lasta agadplano por la personaj rajtoj, la engag\u0302ig\u0302oj de Turkio inkludas la respekton de lia supoza senkulpeco, kaj pli rapidan procezon por mallongigi la dau\u0306ron de lia provizora mallibereco. Mi esperas, ke Turkio prenos tujajn arang\u0302ojn por liberigi Cihan Erdal sen kondic\u0302oj, kaj atentos pri lia reveno hejmen en Kanado en plena sekureco."}, {"text_idx": "#000049", "text": "Partnerece kun la Kanada sindikato de la dungitoj en la publika sektoro. Pli granda kanada sindikato."}, {"text_idx": "#000050", "text": "Mourad Ghedia, prezidanto de la SNAPAP / CGATA, sindikato de la laboristoj en la justica sektoro, estis arestita kaj provizore enkarcerigita en la malliberejo El-Harrach. Partoprenu al la kampanjo de LabourStart, postulante lian tujan liberigon."}, {"text_idx": "#000051", "text": "S\u00b0 Ghedia profesie aktisto, jam estis maldungita en 2012 dum preskau\u0306 tri jaroj kun 57 aliaj personoj pro striko, sen proceduro nek pravigaj dokumentoj."}, {"text_idx": "#000052", "text": "La libereco pri striko estas fundamenta civila rajto kaj esenca aldono al la asociig\u0302a libereco. La enkarcerigo de sindikataj gvidantoj pro kialoj ligitaj al legitimaj postuloj konsistigas gravan obstaklon al la plenumado de iliaj rajtoj kaj malobservas la asociig\u0302an liberecon."}, {"text_idx": "#000053", "text": "Ni denuncas la arbitran arestadon kaj la enkarcerigon de Mourad Ghedia kaj alvokas la alg\u0302erian registaron liberigi lin tuj, forlasi c\u0302iujn punajn akuzojn kontrau\u0306 li kaj respekti la internaciajn konvenciojn regule ratifikitajn de Alg\u0302erio."}, {"text_idx": "#000054", "text": "Mi petas de la alg\u0302eria registaro, ke g\u0302i tuj liberigu Mourad Ghedia kaj forlasu c\u0302iujn punajn akuzojn kontrau\u0306 li post arbitra arestado, c\u0302ar li uzis siajn fundamentajn rajtojn."}, {"text_idx": "#000055", "text": "Mi ankau\u0306 postulas de la registaro, ke g\u0302i respektu la internaciajn konvenciojn regule ratifikitajn de via lando. La libereco pri striko estas fundamenta civila rajto kaj esenca aldono al la asociig\u0302a libereco."}, {"text_idx": "#000056", "text": "Partnerece kun la Internacio de la Publikaj Servoj (IPS) , tutmonda federacio, kiu grupigas 700 sindikatajn organizaj\u0302ojn, reprezentantajn 30 milionojn da laboristoj en 154 landoj,"}, {"text_idx": "#000057", "text": "Labourstart : plu aktivaj kampanjoj en Esperanto - Aprilo 2021"}, {"text_idx": "#000058", "text": "Laboristaj rajtoj estas homaj rajtoj. Bonvolu esprimi vian solidarecon, subskribu tiujn retkampanjojn."}, {"text_idx": "#000063", "text": "Jordanio: Labourstart Kampanjo: nova registara represio kontrau\u0306 la rajtoj de la instruistoj"}, {"text_idx": "#000064", "text": "Ukraino: Labourstart Kampanjo: la laboristoj ne ricevis salajrojn de antau\u0306 tri jaroj"}, {"text_idx": "#000067", "text": "UNI-Komerco invitas la sindikatojn, la laboristojn kaj aktivulojn pri Homaj rajtoj kaj pri Laboro el la tuta mondo, postuli tuj de Metro A.G., ke g\u0302i reenpostenigu Tahir Mehmood, g\u0302enerala sekretario de la sindikato de la dungitoj de Metro Habib en Pakistano. Metro A.G estas germana multnacia entrepreno pri pogranda komerco de nutraj\u0302aj varoj en 26 landoj en la mondo, sub la s\u0302ildoj METRO kaj MAKRO, inkluzive de Pakistano, kie la laboristoj de Metro luktas de antau\u0306 sep jaroj por akiri kolektivan konvencion. La estraro de Metro-Pakistano kondukis kampanjon de kontrau\u0306-sindikata subpremado, timigante kaj persekutante la sindikatajn gvidantojn per avertoj, avizoj, s\u0302ang\u0302oj de laborloko, profesia statuso, kaj maldungoj. Dum tiuj lastaj jaroj, pluraj sindikataj gvidantoj estis maldungitaj fare de Metro-Pakistan, inkluzive de c\u0302iu g\u0302enerala sindikato elektita de la sindikato de 2013. Pli frue, Metro maldungis Tahir Mehmood (la g\u0302eneralan surlokan sindikatan sekretarion) en februaro 2021 pro malasidueco okazinta en 2017. Tahir estas dungito de Metro-Pakistano de antau\u0306 10 jaroj. Vi povas subteni Tahir kaj la pakistanajn laboristojn, sendante mesag\u0302on al la CHRO kaj la loka estraro de Metro ; kaj postulante reenpostenigon de Tahir, ke g\u0302i c\u0302esigu la kontrau\u0306-sindikatan subpremadon, kaj intertraktadu kun la sindikato por akiri kolektivan konvencion."}, {"text_idx": "#000069", "text": "Mi eksciis, ke Tahir Mehmood, g\u0302enerala sekretario de la sindikato de la dungitoj de Metro Habib estis antau\u0306nelonge maldungita. Mi bedau\u0306rinde konstatas, ke Metro-Pakistano rifuzas de antau\u0306 7 jaroj respondi al la peto de la laboristoj akiri kolektivan konvencion kaj maldungas multajn sindikatajn aktivulojn anstatau\u0306 konsenti pri iliaj justaj postuloj. Mi petas de vi, tuj adopti la necesajn arang\u0302ojn kaj agadi tiel, ke Metro-Pakistano respektu la sindikatajn rajtojn, komencu verajn intertraktadojn kun la sindikato kaj reenpostenigu la sindikatajn gvidantojn maldungitajn, interalie Tahir Mehmood."}, {"text_idx": "#000070", "text": "Partenerece kun UNI-Komerco, UNI Global Union estas internacia sindikata federacio, kiu reprezentas pli ol 20 milionojn da laboristoj en pli ol 150 landoj, c\u0302efe dungitaj en la sektoro de servoj. UNI-Komerco estas unu el la sektoroj de UNI Global Union, kiu reprezentas pli ol 160 sindikatojn kaj pli ol 4 milionojn da laboristoj dungitajn en podetala kaj pogranda komerco."}, {"text_idx": "#000071", "text": "Alg\u0302erio : sindikataj virinoj enkarcerigitaj estas liberigitaj dank\u2019al internacia kampanjo"}, {"text_idx": "#000072", "text": "Koran dankon al pli ol 8 000 inter vi, kiuj sendis mesag\u0302ojn subtene al la alg\u0302eriaj kaj malliberulinoj pro opinio Dalila Touat kaj Namia Abdelkader (en 23 lingvoj, inter kiuj Esperanto)"}, {"text_idx": "#000073", "text": "Ni povas nun anonci al vi bonegan novaj\u0302on : la proceso de Dalila estis prokrastita dum Namia estis liberigita c\u0302i-semajne."}, {"text_idx": "#000075", "text": "Nassira Ghozlane, g\u0302enerala sekretario de la SNAPAP, skribis al la ISP por danki s\u0302in, ke s\u0302i kondukis \u00abkampanjon efikan, influhavan kaj sukcesan\u00bb."}, {"text_idx": "#000076", "text": "Vi povas agadi, tiel ke ni akiru aliajn venkojn rekrutigante aliajn membrojn de via sindikato por subteni niajn aliajn kampanjon."}, {"text_idx": "#000077", "text": "Bonvolu kontroli, c\u0302u vi kaj aliaj membroj de via sindikato subtenis la aliajn kurantajn kampanjojn en LabourStart :"}, {"text_idx": "#000078", "text": "Kaj bonvolu dividi tiun bonan novaj\u0302on kun viaj amikoj, familianoj kaj sindikataj kolegoj."}, {"text_idx": "#000081", "text": "Fine de novembro pasintjare, Labourstart petis de vi subteni la laboristojn de Kirgizio, kiuj luktas por malhelpi adopton de nova leg\u0302o, koncerne la sindikatojn de ilia lando."}, {"text_idx": "#000082", "text": "Tiu nova leg\u0302o senigus la laboristojn je rajtoj pri libereco de asociig\u0302o, trudus la internan strukturon de la sindikatoj kaj metus la sindikaton sub la kontrolo de la S\u0302tataj organoj."}, {"text_idx": "#000083", "text": "Kiam la sindikatoj protestis kontrau\u0306 la nova leg\u0302o, la au\u0306toritatoj punpersekutis la sindikatajn gvidantojn. La gvidantoj kaj sindikataj aktivuloj farig\u0302as celo de arestadoj, konstantaj pridemandadoj, provokoj kaj premoj. La oficejoj de la sindikatoj kaj la hejmoj de la sindikataj gvidantoj estis detruitaj kaj la kontoj de la sindikatoj konfiskitaj."}, {"text_idx": "#000084", "text": "Kadre de la tutmonda sindikata rebato, kampanjo estis lanc\u0302ita en LabourStart. G\u0302i estis publikigita en 20 lingvoj kaj 6 216 inter vi subtenis g\u0302in."}, {"text_idx": "#000085", "text": "Kaj nun, ni havas bonajn novaj\u0302ojn :"}, {"text_idx": "#000086", "text": "La adopto de la nova leg\u0302o pri la sindikatoj estis senlime prokrastita."}, {"text_idx": "#000087", "text": "Nia kampanjo kaj la protestoj de la tutmondaj sindikatoj helpis."}, {"text_idx": "#000088", "text": "En mesag\u0302o ricevita de niaj fratoj kaj fratinoj de Kirgizio, estas legeble \u00abNi esprimas nian profundan dankemon al c\u0302iuj, kiuj aktive partoprenis al la kampanoj, kaj sendis solidarecajn mesag\u0302ojn\u00bb."}, {"text_idx": "#000089", "text": "Ni ankau\u0306 estis informitaj, ke la \u00abMisio pri kontrolo de la laborrajtoj en Centra Azio plu prigardos la efektivigon de la fundamentaj konvencioj de la Internacia Organizaj\u0302o de Laboro (IOL) koncerne la laboron, ratifitaj de Kirgizio\u00bb."}, {"text_idx": "#000090", "text": "Tio estas bonega novaj\u0302o por la laboristoj de Kirgizio - kaj ankau\u0306 por la internacia sindikata movado."}, {"text_idx": "#000091", "text": "Tio demonstras unu plian fojon la potencon de la internacia solidareco."}, {"text_idx": "#000092", "text": "Dankon subteni dau\u0306re niajn kampanojn."}, {"text_idx": "#000094", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000096", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}, {"text_idx": "#000097", "text": "Voir le profil de neniammilitointerni sur le portail Overblog"}]